الساعه في لندن تشير الى ثمان
وفي دبي بين العاشره والحاديه
زعيمه التقدير اميره الامتنان
لها قلوب اهل اغرام مفاديه
عشقتها عشقٍ يغذيه الحنان
ومشاعر الفرحه في وجهي باديه
ياللي لك خيول الغلا مبلا عنان
ترقص على صوت التلاقي عاديه
من كل شي في كل شي في رهان
و على نساء الارض انتي غاديه
وردة نهار من فوقها غصن الليان
متفتحه واوراقها متقاديه
اول ما تسمع له صحت والنور بان
تغرديت طيور الصباح الشاديه
قبل يظيع العمر شوفي لي مكان
جلسه خصوصيه وناره هاديه
خلي عقارب ساعه اوقات الزمان
رغمٍ على اهل الحضره والباديه
توقف الدنيا من الساعه ثمان
و انموت بين العاشره والحاديه